CELEX: 62019TN0804
Language: et
Date: 2019-11-20 00:00:00
Title: kohtuasi T-804/19: 20. novembril 2019 esitatud hagi – HC versus komisjon

17.2.2020   
            
            
               ET
            
            
               Euroopa Liidu Teataja
            
            
               C 54/52
            
         
      20. novembril 2019 esitatud hagi – HC versus komisjon
      (kohtuasi T-804/19)
      (2020/C 54/58)
      Kohtumenetluse keel: inglise
      
         Pooled
      
      
         Hageja: HC (esindajad: advokaadid G. Pandey ja V. Villante)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Personalivaliku Ameti (EPSO) 20. augusti 2019. aasta otsus, millega jäeti rahuldamata Euroopa Liidu ametnike personalieeskirjade artikli 90 lõike 2 alusel 17. aprillil 2019 esitatud hageja kaebus, sealhulgas 50 000 euro hüvitamise nõude rahuldamata jätmine;
               
            
                  —
               
               
                  tühistada EPSO/konkursikomisjoni 21. märtsi 2019. aasta otsus, millega jäeti rahuldamata hageja nõue vaadata läbi konkursikomisjoni otsus, millega teda ei lubatud konkursi järgmisse etappi;
               
            
                  —
               
               
                  tühistada EPSO kasutajakontol internetis tehtud 28. jaanuari 2019. aasta otsus, millega hagejat ei kantud esialgsesse loetellu ametnikest, kes konkursiks EPSO/AD/363/18 välja valiti;
               
            
                  —
               
               
                  tühistada avaliku konkursi EPSO/AD/363/18 teade, mis avaldati 11. oktoobril 2018, (1) ning tervikuna selle tagajärjel koostatud esialgne loetelu ametnikest, kes valiti välja, et osaleda eespool nimetatud konkursil, ja/või tunnistada see õigusvastaseks ja kohaldamatuks hageja suhtes ELTL artikli 277 alusel;
               
            
                  —
               
               
                  mõista kostjalt hageja kasuks välja 50 000 eurot kahju eest, mis tekitati eespool nimetatud vaidlustatud otsustega;
               
            
                  —
               
               
                  kõigepealt tunnistada vajadusel personalieeskirjade artikkel 90 kehtetuks ja käesolevas menetluses kohaldamatuks ELTL artikli 277 alusel.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et on tehtud ilmne hindamisviga hageja töökogemuse suhtes ja selles kontekstis ei ole täidetud otsuse põhjendamise kohustust ning on rikutud Euroopa Liidu ametnike personalieeskirjade artiklit 26 ja ELTL artiklit 296.
               
            
                  2.
               
               
                  Teine väide, et on rikutud Euroopa Liidu põhiõiguste harta artiklit 41 ja hageja õigust olla ära kuulatud ning selles kontekstis põhjendamiskohustust ja ELTL artiklit 296.
               
            
                  3.
               
               
                  Kolmas väide, et on rikutud 1958. aasta määruse nr 1 (2) artikleid 1, 2, 3 ja 4 ning selles kontekstis personalieeskirjade artikleid 1d ja 28 ning personalieeskirjade III lisa artikli 1 lõike 1 punkti f ning võrdse kohtlemise ja diskrimineerimiskeelu põhimõtet.
               
            
                  4.
               
               
                  Neljas väide, et võimete sõel on personalieeskirjade artikleid 1d, 4, 7 ja 9 arvestades õigusvastane.
               
            
         (1)  ELT 2018, C 368A, lk 1.
      
         (2)  Nõukogu 15. aprilli 1958. aasta määrus nr 1, millega määratakse kindlaks Euroopa Majandusühenduses kasutatavad keeled (ELT eriväljaanne 01/01, lk 3).